C 434/22
HU
Az Európai Unió Hivatalos Lapja
2022.11.15.
2022.
április 5., kedd
10.
rámutat, hogy az éghajlatváltozás és a megnövekedett csapadékmennyiség árvizekhez és tápanyagveszteséghez vezethet; sajnálja, hogy a fellépési programok nem foglalkoznak megfelelően ezekkel a kockázatokkal; felhívja a tagállamokat, hogy cselekvési programjaik felülvizsgálatakor az elővigyázatosság elvét alkalmazva vegyék figyelembe ezeket az előrejelzéseket és kockázatokat; 11. rámutat annak fontosságára, hogy előmozdítsák a hatékonyságot és a bevált gyakorlatokat ösztönző innovációk bevezetését a mezőgazdaságban, elismerve, hogy csökkenteni kell a víz, a műtrágyák, a növényvédő szerek és az antibiotikumok túlzott felhasználásához vezető hatékonysági hiányosságokat; 12. emlékeztet a környezeti szempontból fenntartható mezőgazdaság felé való elmozdulás fontosságára a tápa­ nyagszennyezés felszámolása és a helyes környezetvédelmi gyakorlatok végrehajtásának támogatása érdekében, többek között a közös agrárpolitika, a strukturális alapok és más uniós programok, például a LIFE által kínált valamennyi releváns eszköz megfelelő felhasználásával; hangsúlyozza az olyan innovatív gyakorlatok alkalmazásának fontosságát, mint a nitrogén trágyából való visszanyerése e szennyezés mérséklése és a tápanyagok környezetbe való szivárgásának minimalizálása érdekében; felhívja a Bizottságot, hogy a Horizont Európa keretében finanszírozzon kutatási programokat annak érdekében, hogy intelligens és innovatív megoldásokat találjanak a tápanyagszennyezés problémájára az EU-ban; 13. úgy véli, hogy a rendelet a megfelelő jogalkotási eszköz a vizek mezőgazdasági eredetű nitrátszennyezéssel szembeni védelmének biztosítására, valamint a vízminőségi célkitűzések Unió-szerte egységes végrehajtásának az európai zöld megállapodás céljaival összhangban történő alkalmazására; 14. utasítja elnökét, hogy továbbítsa ezt az állásfoglalást az Európai Bizottságnak, a Tanácsnak, valamint a tagállamok parlamentjeinek és kormányainak.